**FORBEREDELSER TIL**

**SOMMER-ROSKOLEN**

# Indholdsfortegnelse

[Indholdsfortegnelse 1](#_Toc481392262)

[Planlægning og organisering af Sommer-roskole 2](#_Toc481392263)

[PR-materiale 2](#_Toc481392264)

[Sikkerhed og forsikring 3](#_Toc481392265)

[Deadlines og datoer – Huskeseddel for klubben 5](#_Toc481392266)

[BILAG 1 6](#_Toc481392267)

[BILAG 2 8](#_Toc481392268)

# Planlægning og organisering af Sommer-roskole

Som arrangørklub bestemmer I selv aldersgruppen for deltagerne og hvor mange dage I ønsker at afholde Sommer-roskolen over. Klubben skal selv sørge for at finde **minimum 1 instruktører pr. 6 deltagere**. Erfaringen viser, at det kan være en god idé at have nogle ekstra hænder, f.eks. kan 2-3 ungdomsroere/seniorerne hjælpe til.

Der skal minimum være 1 instruktør til stede der har deltaget på førstehjælpskurset *Førstehjælp ombord på mindre fartøjer og i søsport* eller tilsvarende kursus. Se mere under ”Sikkerhed”.

# PR-materiale

DFfR udarbejder skabelon til PR-materiale, som klubben selv kan udfylde og printe. Plakaterne kan hænges op og flyeren deles ud i klubhuset, i det lokale sportscenter/idrætshal, i motionscentre, på skoler, i fritidsordninger, på biblioteker, i supermarkeder, i sportsforretning, hos lokale sponsorer etc.

Bed jeres voksne medlemmer om at distribuere PR-materialet på deres arbejdsplads (især hvis de arbejder med børn og unge) eller andre relevante steder. Husk det er både potentielle deltagere OG deres forældre, der skal se jeres PR-materiale.

**Kommunerne** har som regel en samlet oversigt over de lokale sommerferietilbud. Vær opmærksom på hvornår deadline, er for at komme med i dette materiale.

I bilag 1 ligger et forslag til en **pressemeddelelse** (tilpasses den enkelte klub) til den lokale avis samt gode råd til klubben om at håndtere processen med lokalpressen. Der kan være god gevinst ved at bruge **lokalavisen** både som reklame for en Sommer-roskole, men også efter jeres sommerferieaktiviteter. Dette er med til at skabe opmærksomhed omkring jeres klub.

**Facebook** kan også være et godt sted at annoncere. Har klubben en Facebook-side kan det ligges op her, der kan laves et **event** for Sommer-roskolen. Facebook og Instagram er populært blandt børn og unge i dag.

Vi anbefaler jer at lave en **Facebook-annonce** med reklame for jeres Sommer-roskole, som **målrettes aldersgruppe og geografisk område**. I kan finde en vejledning til Facebook-annoncering her:

<https://roning.dk/kerneydelser/ungdom/bliv-arrangoer-af-sommer-roskole/> eller

<https://www.facebook.com/business/help/132037906870538>

**Brug jeres egne medlemmer i klubben** til at lave PR for jeres Sommer-roskole. Foreslå jeres egne ungdomsmedlemmer at tage en ven med, bed jeres voksne medlemmer fortælle om Sommer-roskolen til deres børn og børnebørn.

Tag kontakt til **jeres lokale skole/fritidsordning** og spørg om de vil reklamere for Sommer-roskolen på deres intranet eller via udsendelse. Hvis I allerede har samarbejdet med en lokal skole, er det oplagt at tage kontakt - de kender allerede klubben og ved, hvad I står for. Hvis I afholder **Danmarks Stærkeste Klasse** eller **Attention… Go!** kan I udlevere foldere om Sommer-roskole, som et tilbud til de elever, der gerne vil prøve mere roning.

Klubbens Sommer-roskole vil desuden fremgå på DFfRs samlede oversigt over Sommer-roskoler på [www.roning.dk](http://www.robattle.dk).

# Sikkerhed og forsikring

En Sommer-roskole for ikke-medlemmer (uanset om deltagerne betaler, eller ikke betaler, for at deltage) går under betegnelsen Erhvervsmæssig passagersejlads (ifølge Søfartsstyrelsen). Det betyder, at der stilles særlige krav til:

* Udarbejdelsen af en sikkerhedsinstruks
* De ansvarlige instruktører (besætningen)
* Redningsmidler

DFfR skal gøre opmærksom på, at hvis klubben vælger at gennemføre aktiviteterne uden at leve op til reglerne, så er det den enkelte klub, der står til ansvar ved en evt. ulykke. Dette fremgår af § 9 i BEK 233 05/03/2015.

**Sikkerhedsinstruks**

DFfR har i samråd med Sikkerhedsudvalget lavet en vejledning til jer som roklub, om hvordan I udarbejder en sikkerhedsinstruks til brug ved afviklingen af en sommer-roskole. Der er givet forslag til hvilke områder der kan berøres under hvert punkt, men listerne er ikke udtømmende. Disse vejledninger tager udgangspunkt i Søfartsstyrelsens retningslinjer i BEK nr 956 af 26/09/2012.

Når klubben stiller materiel og instruktører til rådighed, er klubben reder og har dermed ansvaret for at udarbejde sikkerhedsinstruksen. Sikkerhedsinstruksen skal være tilpasset det enkelte arrangement og den skal være nem at læse og forstå. Det er klubbens ansvar, at alle deltagere får den nødvendige instruktion omkring sikkerheden i forbindelse med arrangementet.

**Krav til de ansvarlige instruktører**

Søfartsstyrelsen ([BEK 233 05/03/2015](https://www.retsinformation.dk/forms/R0710.aspx?id=168743#Kap3)) fastsætter særlige krav til den eller de personer, der er ansvarlige for at arrangementet kan afvikles på en sikker måde. De fleste af kravene i BEK 233 vil normalt være opfyldt gennem klubbens krav til ansvarlige styrmænd/ instruktører.

Der skal som minimum være én ansvarlig person, som

* Er myndig (altså over 18 år og ikke under værgemål).
* Har gennemgået førstehjælpskurset ***Førstehjælp ombord på mindre fartøjer og i søsport*** 8 timer(Dansk Førstehjælpsråd)
* **ELLER** et førstehjælpskursus i henhold til Dansk Førstehjælpsråds godkendte kurser indeholdende modulerne:
  + Hjerte-Lunge-Redning inkl. AED
  + Livreddende Førstehjælp
  + Førstehjælp ved tilskadekomst
  + Førstehjælp ved Sygdom

**Redningsmidler**

Søfartsstyrelsen (BEK 233 05/03/2015, Bilag 2, Regel 7), stiller krav til udrustningen i forbindelse med erhvervsmæssig passagersejlads.

* Roerne skal bære redningsveste (som passer opdrift- og størrelsesmæssigt), eller redningsvestene skal medbringes i båden.
* Redningsvestene skal være CE mærket.
* Redningsveste, som anvendes i kombination med en redningsdragt, skal have en opdrift på min. 275 Newton.
* Under forudsætning af, at personer om bord kan svømme, og at der forefindes umiddelbar mulighed for redning fra vandet af et følgefartøj nær ved, kan de krævede redningsveste erstattes af CE mærkede svømmeveste, forudsat disse er forsynet med reflekser. Hvor der anvendes svømmeveste, skal personer være iført supplerende beklædning i signalfarver for at øge synligheden ved ophold i vand. Såfremt svømmeveste er i signalfarver, anses krav om supplerende beklædning opfyldt.

**DFfR har erfaret, at det hele går meget lettere med forældre, hvis klubben vælger at iføre alle deltagere redningsveste. Det er et vigtigt signal over for forældre og børn og det skaber tryghed. Så giv deltagerne redningsveste på uanset hvad I ”plejer at gøre” i klubben.** **Husk på at I skal sælge rosporten som sjov og sikker!**

**Indhentning af forældretilladelser**

I forbindelse med en sommer-roskole skal der indhentes tilladelse fra forældrene på, at deres børn må deltage i aktiviteten på vand, og at de kan svømme min. 300m meter. Vi anbefaler at I gør forældretilladelsen til en del af tilmeldingen. Hvis I benytter jer af DFfRs tilbud om at oprette et tilmeldingsmodul til jeres sommer-roskole, indgår forældretilladelsen som et obligatorisk afkrydsningsfelt.

**Forsikring**

Roklubben er gennem sit medlemskab af DFfR dækket af den kollektive ansvarsforsikring under Idrættens Forsikringer hos TRYG. Det betyder, at klubben vil være dækket af forsikringen, hvis et ikke-medlem kommer til skade ved en aktivitet i klubben (som f.eks. en sommer-roskole). Har klubben handlet groft uagtsom og undladt at iagttage relevante sikkerhedsforanstaltninger og instruktioner i henhold til de af Søfartsstyrelsen udstedte regler og vejledninger, kan forsikringsselskabet kræve regres.

Som klub under DFfR, og dermed også Danmarks Idrætsforbund, er klubben og dens trænere og ledere dækket af den kollektive forsikring under virke for klubben. Trænerne og lederne på en sommer ro-skole (lønnet såvel som ulønnet) er dækket af den kollektive forsikring (arbejdsskadeforsikringen), så længe skaden er sket under virke for klubben.

Yderligere informationer om forsikringen fås på: [www.idraettensforsikringer.dk](http://www.idraettensforsikringer.dk)

Deadlines og datoer – Huskeseddel for klubben

**Januar til juni**

* Skaffe instruktører og evt. hjælpere og løbende være i dialog med dem
* Booke EDON trailer
* Annoncere på Facebook og lokalavisen
* Distribuere PR materiale i lokalområdet
* Information på klubbens hjemmeside
* Kontakt til lokale medier
* Fastlægge Sommer-roskolens program med instruktørerne
* Brug tid og energi på at rekruttere deltagere – de kommer ikke af sig selv!

**Juni/juli**

* Tilmeldingsfrist for deltagere
* Udsend information og program for ugen til deltagerne

**Efter sidste tilmeldingsfrist**

* DFfR overfører deltagerbeløbet til klubben, hvis DFfR har stået for onlinetilmelding på [www.roning.dk](http://www.roning.dk)

# BILAG 1

**Pressearbejde**

Når jeres klub afvikler en Sommer-roskole, er det en oplagt mulighed for jer at få synlighed i lokalpressen. DFfRs erfaring viser, at et godt samarbejde med lokalpressen er ekstremt gavnligt for roklubber i forhold til rekruttering samt ”good will” i kommunen og blandt potentielle samarbejdspartnere/sponserer.

Nedenfor finder I en række gode råd til pressearbejde. Her ligger også to forslag til pressemeddelelser, som I kan bruge: én til anvendelse før Sommer-roskolen, og én til bagefter. Vedlæg altid gerne et par fotos **(husk godkendelse fra forældre, hvis I bruger billeder af deres børn).**

Vi opfordrer til, at I lægger en artikel om afviklingen af Sommer-roskolen (samt fotos) på klubbens hjemmeside, så resten af jeres klub kan se, hvad der sker i ungdomsafdelingen.

**Gode råd til klubberne om at håndtere processen med lokalpressen**

1. Identificér redaktøren for lokalavisen. Find gerne en e-mail og et telefonnummer. Kan du ikke finde det på nettet, så ring til avisens hovednummer og spørg efter redaktionen.
2. Pressemeddelelsen skal være redaktionen rettidigt i hænde inden deadline. Spørg på redaktionen hvornår de har deadline.
3. Medsend et par billeder med fototekst og kreditering af fotograf (husk evt. godkendelse fra forældre).
4. Følg op på jeres henvendelse til lokalavisen; har journalisten brug for yderligere information? Det er altid en god ide at ringe et par dage efter, I har sendt materialet ind.

**Forslag til pressemeddelelser**

Til udsendelse inden afholdelsen

**Verdens sjoveste sommer på verdens bedste roskole! / Roskole i (by) – skal du være med? / Har du lyst til at prøve kræfter med roning i din sommerferie? Så tag med på Sommer-roskole i (klub).**

(Klub) afholder Sommer-roskole på/i (sted) for alle piger og drenge mellem (alder) og (alder) år i uge (dato). Her er der mulighed for at få en fed sommerferie-oplevelse med masser af roning, sjove oplevelser og nye venner.

Sommer-roskolen er (antal) sjove dage med fokus på tryghed på vand, roning og lege samt fællesskab og samarbejde mellem deltagerne.

»*Roning er en alsidig og udviklende sportsgren, der samtidig giver masser af naturoplevelser og et stærkt socialt fællesskab. Vi går meget op i, at deltagerne tilegner sig ro-færdighederne på en sjov måde gennem leg og stafetter, både individuelt og i hold.*«, fortæller (navn og evt. funktion) fra (navn på klub).

Sommer-roskolen er (Klub)s lokale sommerferietilbud, arrangeret i samarbejde med Dansk Forening for Rosport. Sommer-roskolen foregår i uge (dato) og fra kl. (tid) til kl. (tid) hver dag på/i (sted). Prisen for at deltage er kun (pris) kr. for hele ugen.

(Klub) glæder sig til at byde velkommen til rigtig mange børn og unge fra lokalområdet. For mere information kan (Navn og evt. funktion) kontaktes på (kontaktinfo). Mere information om Sommer-roskolen fås på: (hjemmeside). Tilmelding senest (dato).

Til udsendelse efter afholdelsen

**På Sommer-roskole i sommerferien**

Denne sommer har (antal) friske unge mellem (alder) og (alder) år deltaget i (Klub)s Sommer-roskole på/i (sted).

Deltagerne fik prøvet kræfter med (skriv hvad………………………………..).

(Skriv evt. også, hvis I afsluttede ugen med Lagkageløb, Mini-VM, stafet eller en anden afsluttende aktivitet for Sommer-roskolen. Fortæl kort om hvad aktiviteten gik ud på).

Alt i alt var det nogle fysisk udfordrende og udmattende dage, hvor højt humør, nye venner og stærkt sammenhold var i centrum.

Læs mere om (klub)s Sommer-roskole på (hjemmeside), hvor der også findes fotos og beretninger fra ugen.

# 

# 

# BILAG 2

Sikkerhedsinstruks for sejlads med mindre fartøjer i forbindelse med Sommerferie ro-skole i xxxx Roklub

**Udarbejdet:** 30. juli 2019 14:18

Klubben skal udfylde og tilpasse følgende sikkerhedsinstruks til det enkelte arrangement. Der er givet forslag til hvilke områder der **kan** berøres under hvert punkt, men listerne er **ikke** udtømmende.

Vejledningen er udarbejdet af DFfRs sekretariat i samarbejde med Sikkerhedsudvalget. Ved spørgsmål kontakt Marianne Stæhr Olsen: [mso@roning.dk](mailto:mso@roning.dk) eller +45 24 42 28 55

|  |
| --- |
| **Hvilket fartøj gælder denne sikkerhedsinstruks for?** Identifikation\_af\_rederen.Label |
| **Skriv navn(e) på bådene, f.eks.**  EDON begynder single scullere (**TS515)** tilhørende Dansk Forening for Rosport og evt. andet materiel tilhørende xxxx Roklub. |

|  |
| --- |
| **1. Identifikation af rederen**Identifikation\_af\_rederen.Label |
| **Skriv navn og adresse på klubben.** Rederen er den person eller det organ, som har ejerskab af sejladsaktiviteterne.  Når klubben stiller materiel (herunder også DFfR’s EDON både) og instruktører til rådighed, er klubben reder og har dermed ansvaret for at udarbejde sikkerhedsinstruksen. Klubben skal sørge for at arrangementet foregår fagligt og sikkerhedsmæssigt forsvarligt, samt at alle deltagere orienteres om sikkerhedsinstruksens indhold. Klubben udpeger en person der har ansvaret for at aktiviteten afvikles forsvarligt. |

|  |
| --- |
| **2. RoaktiviteterBeskriv\_sejladsaktiviteter.Label** |
| **Beskriv roaktiviteterne samt hvor og hvornår de må foregå, herunder bl.a.:**   * Hvilken aktivitet? * Hvilket område foregår roningen i (definér ro-området)? * Beskriv rammerne/begrænsningerne for roningen, herunder: * Vandtemperaturen * Bølgehøjden * Vinstyrken og retningen * Sigtbarheden   På DMIs side ”Hav” kan de aktuelle vejrforhold på dagen findes.Sejladsaktiviteter\_0.Label |

|  |
| --- |
| **3. Identifikation af risiciIdentifikation\_af\_risici.Label** |
| **Beskriv de sikkerhedsmæssige risici, der kan være forbundet med roaktiviterne beskrevet i punkt 2, f.eks.:**   * Overbordfald/kæntring * Drive væk fra landSikkerhedsmaessige\_risici\_0.Label |

|  |
| --- |
| **Tiltag\_til\_at\_imoedegaa\_risici.Label4. Tiltag til at imødegå risici** |
| **Beskriv, hvad der skal gøres for at imødegå de identificerede risici under punkt 3, f.eks.:**   * Forældresamtykke til at deltagerne opfylder kravene om svømmefærdigheder * Svømmefærdigheder * Sikre sig at ingen lider af sygdomme eller handicap, der kan udgøre en risiko under roningen * Redningsveste (som skal tilpasses den enkelte bruger) * Følgebåde (motorbåd eller andet) * Tilse udstyr for at sikre funktionsdygtighed * Vejrforhold * Ro-området * Opsyn * Formidling af sikkerhedsinstruksens indhold til deltagerne   **OBS**. Søfartsstyrelsen stiller følgende krav til redningsmidler ved erhvervsmæssig passagersejlads: Roerne skal bære redningsveste, eller vestene skal medbringes i båden. Vestene skal være CE mærket. I visse tilfælde kan redningsveste erstattes af svømmeveste.  Læs mere i ([BEK nr 956 af 26/09/2012](https://www.retsinformation.dk/Forms/R0710.aspx?id=141932), Bilag 1, Regel 7).Tiltag\_til\_at\_imoedegaa\_risici\_1.Label |

|  |
| --- |
| **5. Beskrivelse af robådene og udrustningFartroej\_og\_udrustning.Label** |
| **Beskriv fartøjet, herunder den anvendelse det ifølge producentens anvisninger er beregnet til, f.eks.:**  EDON single scullere (**TS515) er beregnet til begyndere. M**ed et meget stabilt skrog design og stabilisatorer på riggen er båden næsten umulig at tippe.  Materiale: polyethylen skum sandwich der ligger imellem 2 lag af solid polyethylen, der gør den meget holdbar og synkefri, desuden meget stiv og let.  Længde: 5,15meter  Hvis klubben benytter andet romateriel på Verdensmesterskolen beskrives det her.  **Beskriv det udstyr, der skal være om bord eller bæres i forbindelse med roaktiviteterne, og hvordan det vedligeholdes, f.eks.:**   * Redningsveste, som efterses inden de benyttes   **Beskriv krav til deltagerne, f.eks. opførsel, pligter og kompetencer, bl.a.:**   * Svømmefærdigheder * Opførsel * Følge anvisninger fra instruktørenFartroej\_og\_udrustning\_0.Label |

|  |
| --- |
| **6. Instruktører og disses kompetencerBesaetning.Label** |
| Der skal som minimum være én ansvarlig instruktør, som er myndig (over 18 år og ikke under værgemål), og som har gennemgået et anerkendt førstehjælpskursus i henhold til Dansk Førstehjælpsråds godkendte kurser. Kurset skal indeholde Hjerte-Lunge-Redning inkl. AED, livreddende førstehjælp ved tilskadekomst og førstehjælp ved sygdom.  **Beskriv andre krav til instruktørernes antal og kompetencer, f.eks.**   * Antal instruktører pr. antal deltagere * Krav til kurser og praktisk erfaring * Vurdering af vind og vejr den pågældende dag * Svømmefærdigheder * Ikke lider af sygdomme eller handicap, der kan udgøre en risiko under roningenBesaetning\_1.Label |

|  |
| --- |
| **7. Operative forholdsregler, som skal følges af instruktørerne og deltagerneOperative\_forholdsregler.Label** |
| **Beskriv operative begrænsninger f.eks.:**   * Ro-området * Tid på døgnet/året hvor der må ros * Vandtemperatur * Maksimalt antal personer ombord (i en EDON båd er dette 1)Operative\_forholdsregler\_1.Label |

|  |
| --- |
| **8. Forholdsregler, som sikrer, at alle kan reddes ved ulykkeForholdsregler\_ved\_ulykke.Label** |
| **Beskriv, hvordan alle kan reddes i den værst tænkelige situation, f.eks.:**   * Redningsveste (som skal tilpasses den enkelte bruger) * Følgebåd (motorbåd eller anden) * Hvad gør en deltager i tilfælde af overbordfald eller kæntring? Og hvordan redes de i land? * Hvad gør en deltager hvis denne driver væk fra land?Forholdsregler\_ved\_ulykke\_1.Label Og hvordan redes de i land? |

|  |
| --- |
| **9. Forholdsregler, som sikrer, at der altid kan tilkaldes assistance ved ulykkerAssistance.Label** |
| **Beskriv, hvordan der kan tilkaldes hjælp, f.eks. ved hjælp af:**   * Følgebåd (motorbåd eller anden) * Mobiltelefon * VHF (hvis det er mere åbent farvand)   I tilfælde af ulykker, der ikke umiddelbart kan udbedres: Ring til alarmcentralen. **Tryk 1-1-2** |
| Fortæl at I har brug for hjælp:   * hvem du er (navn og funktion) * at du ringer fra:   xxx Roklub  Adresse   * telefonnummeret du ringer fra * hvor på havnen/ved vandet den tilskadekomne befinder sig * hvad der er sket * hvor mange tilskadekomne, der er tale om.Asststance.Label |

|  |
| --- |
| **Antal\_personer\_om\_bord.Label10. Forholdsregler, som sikrer, at oplysning om antallet af personer om bord er kendt og opbevares i land og er let tilgængelig i tilfælde af en redningsaktion** |
| **Skriv, hvordan oplysninger om antallet af personer, varighed af sejladsen og den planlagte rute registreres og opbevares i land, f.eks.:**   * Liste over deltagerne (hvem er på vandet?) * Opbevaring af listen i land * Ture indføres i roprotokollenAntal\_personer\_om\_bord\_1.Label |

|  |
| --- |
| **11. Forholdsregler, som sikrer, at der altid afgives sikkerhedsinstruktion til nye ombordværende personer inden sejladsens start** |
| **Beskriv, hvem der skal lave sikkerhedsinstruktionen, samt hvornår og hvordan det skal foregå, f.eks.:**   * Hvem udfører sikkerhedsinstruktionen i klubben for deltagerne og hvordan formidles budskabet? * Sikre sig at alle deltagere har forstået indholdet, så de vedSikkerhedsinstruktion\_1.Label, hvad de skal gøre i en nødsituation, f.eks. at de kan iføre sig og betjene redningsvesten, har fået fremvist båden og forklaret, hvorfor den er synkefri osv. |

|  |
| --- |
| **12. Forholdsregler, som beskriver, hvordan der følges op på utilsigtede hændelser eller ulykkerOpfoelgning.Label** |
| **Beskriv, hvem der skal følge op på utilsigtede hændelser, samt hvornår og hvordan det skal foregå, f.eks.:**   * Underretning af klubbens bestyrelse /formand (angivelse af navn og kontaktoplysninger)Opfoelgning\_1.Label |

Underskrift:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(roklubben)